ಸೆಕ್ಸ್ ನಲ್ಲಿ ತೊಡಗಿದ್ದಾಗ ಮಂಚ ಮುರಿತ- ಬೆಡ್ ಕಂಪನಿ ವಿರುದ್ಧ ಹೈಕೋರ್ಟ್ ಮೆಟ್ಟಿಲೇರಿದ ಮಹಿಳೆ

ಲಂಡನ್: ಮಹಿಳೆಯೊಬ್ಬಳು ತನ್ನ ಪ್ರಿಯಕರನ ಜೊತೆ ಸೆಕ್ಸ್ ನಲ್ಲಿ ತೊಡಗಿದ್ದಾಗ ಮಂಚ ಮುರಿದಿದ್ದು, ಈಗ ಆಕೆ ಬೆಡ್ ಕಂಪನಿಯ ವಿರುದ್ಧ ಹೈಕೋರ್ಟ್‍ನಲ್ಲಿ ಮೆಟ್ಟಿಲೇರಿದ ಪ್ರಕರಣವೊಂದು ಲಂಡನ್‍ನಲ್ಲಿ ಬೆಳಕಿಗೆ ಬಂದಿದೆ.

ಕ್ಲೇರ್ ಬ್ಸಬಿ(46) ಬೆಡ್ ಕಂಪನಿ ಮೇಲೆ ಕೇಸ್ ಹಾಕಿದ ಮಹಿಳೆ. ಕ್ಲೇರ್ ತನ್ನ ಪ್ರಿಯಕರ ಜಾನ್ ಮರ್ಷಾಲ್ ಜೊತೆ ಸೆಕ್ಸ್ ನಲ್ಲಿ ತೊಡಗಿಕೊಂಡಿದ್ದಳು. ಈ ವೇಳೆ ಇಬ್ಬರು ಬೇರೆ ಆಯಾಮದಲ್ಲಿ ತಿರುಗುವಾಗ ಬೆಡ್ ಮುರಿದಿದೆ. ಮೂರು ದಿನಗಳ ಹಿಂದೆ ಖರೀದಿಸಿದ ಬೆಡ್ ಮುರಿದಿರುವುದು ನೋಡಿ ಕ್ಲೇರ್ ಲಂಡನ್ ಹೈಕೋರ್ಟ್ ಮೆಟ್ಟಿಲೇರಿದ್ದಾಳೆ.

ಜಾನ್ ಹಾಗೂ ಕ್ಲೇರ್ ಬೆಡ್‍ನಿಂದ ಕೆಳಗೆ ಬಿದಿದ್ದು, ಜಾನ್‍ಗೆ ಸಣ್ಣಪುಟ್ಟ ಗಾಯಗಳಾಗಿದೆ. ಕ್ಲೇರ್ ಗೆ ತೀವ್ರ ಪ್ರಮಾಣದಲ್ಲಿ ಪೆಟ್ಟು ಬಿದ್ದಿದ್ದು, ಸ್ಪೈನಲ್ ಕಾರ್ಡ್ ಮುರಿದಿದೆ. ಈಗ ಆಕೆ ವೀಲ್ ಚೇರ್ ನಲ್ಲಿ ಜೀವನ ಕಳೆಯುತ್ತಿದ್ದಾರೆ. ಹಾಗಾಗಿ ಕ್ಲೇರ್ ಬಕ್ರ್ಷೈರ್ ಬೆಡ್ ಕಂಪನಿ ಲಿ. ವಿರುದ್ಧ ಹೈಕೋರ್ಟ್ ನಲ್ಲಿ 1 ಮಿಲಿಯನ್ ಡಾಲರ್ (7,34,75,000) ಹಣ ನೀಡುವಂತೆ ಕೇಸ್ ಹಾಕಿದ್ದಾಳೆ.

ಮಹಿಳೆ ಮಂಚವನ್ನು ಖರೀದಿಸಿದಾಗ ಅದರ ಜೋಡಣೆ ಸರಿಯಾಗಿತ್ತು. ಆ ಮಂಚದಲ್ಲಿ ಯಾವುದೇ ದೋಷವಿರಲಿಲ್ಲ ಎಂದು ಬೆಡ್ ಕಂಪನಿ ಮಹಿಳೆಯ ಆರೋಪವನ್ನು ತಳ್ಳಿ ಹಾಕಿದೆ. ಸದ್ಯ ಕ್ಲೇರ್ ತನ್ನ ಮೊದಲ ಪತಿಗೆ ವಿಚ್ಛೇದನ ನೋಡಿ ಒಬ್ಬಳೇ ಜೀವನ ಸಾಗಿಸುತ್ತಿದ್ದಳು. ಈ ನಡುವೆ ಇಂತಹ ಘಟನೆ ನಡೆದಿದ್ದು, ತನ್ನ ಜೀವನ ನಡೆಸಲು ಹಣ ಬೇಕೆಂದು ಕೋರ್ಟ್ ಮೆಟ್ಟಿಲೇರಿದ್ದಾಳೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv